CELEX: 52019PC0273
Language: lv
Date: 2019-06-06
Title: Priekšlikums PADOMES LĒMUMS par nostāju, kas Eiropas Savienības vārdā jāieņem Pretkorupcijas starpvalstu grupas (GRECO) 83. plenārsēdē attiecībā uz Eiropas Savienības dalību GRECO novērotājas statusā

EIROPAS KOMISIJA
            Briselē, 6.6.2019
            COM(2019) 273 final
            2019/0135(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņem Pretkorupcijas starpvalstu grupas (FMT:ItalicGRECO) 83. plenārsēdē attiecībā uz Eiropas Savienības dalību FMT:ItalicGRECO novērotājas statusā
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA PRIEKŠMETS
            
            
               Šis priekšlikums attiecas uz lēmumu, ar ko nosaka nostāju, kas Eiropas Savienības vārdā jāieņem Pretkorupcijas starpvalstu grupā (GRECO) saistībā ar paredzēto lēmuma pieņemšanu par Eiropas Savienības novērotājas statusu.
            
            
               2.PRIEKŠLIKUMA KONTEKSTS
            
            
               GRECO 1999. gadā izveidoja Eiropas Padome, lai uzraudzītu Krimināltiesību pretkorupcijas konvencijā un Civiltiesību pretkorupcijas konvencijā izklāstīto pretkorupcijas standartu ievērošanu valstīs. GRECO mērķis ir uzlabot tās dalībnieku spēju apkarot korupciju, ar dinamiska savstarpējās novērtēšanas un savstarpēja spiediena procesa palīdzību uzraugot to atbilstību Eiropas Padomes pretkorupcijas standartiem. Izmantojot novērtēšanas sistēmu, tā palīdz apzināt trūkumus valstu pretkorupcijas politikā un ierosina nepieciešamās likumdošanas, institucionālās un praktiskās reformas.
            
            
               GRECO pašlaik ir 49 pilntiesīgi dalībnieki
                  1
                un 10 novērotāji
                  2
               .
            
            
               Eiropas Savienības (ES) dalība GRECO ir bijusi Eiropas Savienības un Eiropas Padomes sadarbības prioritāte. Lai gan ES sadarbojas ar Eiropas Padomi, pamatojoties uz 2007. gadā pieņemtu saprašanās memorandu
                  3
               , GRECO ir viena no nedaudzajām Eiropas Padomes struktūrām, kuru sadarbībai ar ES nav īpaša tiesiskā regulējuma. ES nepiedalās GRECO sanāksmēs, tāpēc iespējas apmainīties viedokļiem ar GRECO un tās dalībvalstīm un īstenot sadarbību kopīgu interešu jautājumos tiesiskuma jomā un cīņā pret korupciju ir ļoti ierobežotas. 
            
            
               
                  Komisija 2011. gadā noteica ES un GRECO ciešākas sadarbības galvenos mērķus un analizēja veidus, kādos ES varētu līdzdarboties GRECO, un to, kādas priekšrocības tas sniegtu
                     4
                  . Tam sekoja Komisijas 2012. gada paziņojums
                     5
                  , kurā attiecībā uz ES pievienošanos GRECO tika noteikta divu posmu pieeja, saskaņā ar kuru ES pirmajā posmā tiek piešķirts pilnas līdzdalības statuss
                     6
                   un otrajā posmā – pilntiesīgas dalībnieces statuss. 
               
            
            
               Eiropas Parlaments ar vairākiem ziņojumiem un rezolūcijām, piemēram, 2016. gada rezolūciju par cīņu pret korupciju un turpmākiem pasākumiem saistībā ar 2015. gada rezolūciju par organizēto noziedzību, korupciju un nelikumīgi iegūtu līdzekļu legalizēšanu, kā arī 2018. gadā notikušajās plenārsēdes debatēs pauda pastāvīgu atbalstu ES dalībai GRECO.
            
            
               
                  GRECO izpilddirektors 2019. gada 20. martā Padomes prezidentvalstij nosūtīja vēstuli, kurā bija ierosināts apsvērt ES kļūšanu par novērotāju GRECO. Iegūstot novērotājas statusu, ES varētu piedalīties GRECO sanāksmēs un tai būtu piekļuve visiem apspriestajiem dokumentiem. Novērotājas statusā ES nebūtu tiesību balsot, uz to neattiektos novērtēšana, tā neieņemtu oficiālu nostāju novērtēšanas procesos un nepiedalītos novērtēšanas misijās. Novērotājiem nav jāveic finansiāls ieguldījums. Jāatzīmē, ka uz visiem novērotājiem attiecas vienādi noteikumi.
               
            
            
               Saskaņā ar LESD 220. pantu Savienība nosaka visas sadarbībai ar Apvienoto Nāciju Organizācijas iestādēm un tās specializētajām aģentūrām, Eiropas Padomi, Eiropas Drošības un sadarbības organizāciju un Ekonomiskās sadarbības un attīstības organizāciju piemērotās sadarbības formas. Savienības Augstais pārstāvis ārlietās un drošības politikas jautājumos un Komisija nodrošina šā panta īstenošanu. Komisija oficiāli informēja Eiropas Parlamentu un Padomi par savu nodomu lūgt, lai Eiropas Savienībai piešķir novērotājas statusu GRECO. Padome savā 2019. gada 6. jūnija sanāksmē atbalstīja Savienības kļūšanu par novērotāju GRECO.
            
            
               
                  Komisija 2019. gada 6. jūnijā Eiropas Padomes ģenerālsekretāram iesniedza ES lūgumu piešķirt tai novērotājas statusu
                     7
                  .
               
               
                  ES centieni kļūt par novērotāju GRECO neizslēdz, ka tā nākotnē GRECO varētu līdzdarboties citā veidā, arī kļūt par pilntiesīgu dalībnieci.
               
            
            
               ES lūgums, visticamāk, tiks izskatīts GRECO plenārsēdē, kas notiks no 2019. gada 17. jūnija līdz 2019. gada 21. jūnijam. Plenārsēdē jāpieņem vienprātīgs lēmums. Ja plenārsēdē netiek pieņemts vienprātīgs lēmums, jautājumu var nodot izskatīšanai Ministru komitejā, kura pieņem lēmumu ar divu trešdaļu visu tās pārstāvju balsu vairākumu. Visas ES dalībvalstis ir GRECO dalībvalstis, un tās piedalīsies lēmumā par novērotājas statusa piešķiršanu Eiropas Savienībai GRECO. 
            
            
               
                  Dalībvalstīm saskaņā ar lojālas sadarbības principu ir pienākums atbalstīt minēto lūgumu. Tomēr Komisija šajā sakarā ir pieņēmusi lēmumu izstrādāt priekšlikumu uz LESD 218. panta 9. punkta pamata. Tas nodrošinās vēl lielāku noteiktību, ka ES dalībvalstis pauž vienotu viedokli, GRECO plenārsēdē un vajadzības gadījumā turpmākā Ministru komitejas sanāksmē atbalstot novērotājas statusa piešķiršanu Eiropas Savienībai. 
               
            
            
               3.JURIDISKAIS PAMATS
            
            
               
                  GRECO galvenais mērķis ir uzlabot tās dalībnieku spēju apkarot korupciju. Tāpēc par ierosinātā lēmuma juridisko pamatu būtu jānosaka LESD 83. pants saistībā ar 218. panta 9. punktu.
               
            
            
               
            
               2019/0135 (NLE)
            
         
         
            
               Priekšlikums
            
            
               PADOMES LĒMUMS
            
            
               par nostāju, kas Eiropas Savienības vārdā jāieņem Pretkorupcijas starpvalstu grupas (GRECO) 83. plenārsēdē attiecībā uz Eiropas Savienības dalību GRECO novērotājas statusā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 83. pantu saistībā ar 218. panta 9. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Eiropas Padomes Normatīvajā rezolūcijā Nr. (93)28 ir paredzēts, ka valstis, kas nav dalībvalstis, un starptautiskās organizācijas var kļūt par novērotājām uz tādu daļēju un paplašinātu nolīgumu pamata, kāds ir nolīgums par GRECO izveidi,
            
            
               (2)Komisija 2019. gada 6. jūnijā Eiropas Padomes ģenerālsekretāram iesniedza lūgumu par Savienības dalību GRECO novērotājas statusā,
            
            
               (3)Eiropas Savienības dalība GRECO novērotājas statusā neizslēdz tai iespēju vēlāk kļūt par pilntiesīgu GRECO dalībnieci, 
            
            
               (4)Visas Eiropas Savienības dalībvalstis ir GRECO dalībvalstis,
            
            
               (5)Paredzams, ka GRECO tiks aicināta lēmumu par novērotājas statusa piešķiršanu Eiropas Savienībai pieņemt GRECO 83. plenārsēdē (kas notiks Strasbūrā no 2019. gada 17. jūnija līdz 2019. gada 21. jūnijam).
            
            
               (6)Ja minētais lēmums netiek pieņemts GRECO 83. plenārsēdē, kas notiks no 2019. gada 17. jūnija līdz 2019. gada 21. jūnijam, vai turpmākā GRECO plenārsēdē, Eiropas Savienības dalībvalstīm būtu jāatbalsta šā jautājuma nodošana izskatīšanai Ministru komitejā, kurā tām būtu jāatbalsta, ka Eiropas Savienību uzņem GRECO kā novērotāju,
            
            
               (7)Tādēļ ir lietderīgi noteikt nostāju, kas Eiropas Savienības vārdā jāieņem attiecībā uz lēmuma par Eiropas Savienības novērotājas statusu pieņemšanu,
            
            
               (8)Šā lēmuma mērķis ir, neskarot lojālas sadarbības principu un jau pastāvošus visu dalībvalstu pienākumus, atbalstīt ES lūgumu par novērotājas statusa piešķiršanu,
            
            
               (9)[Saskaņā ar 3. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kurš pievienots Līgumam par Eiropas Savienību un Līgumam par Eiropas Savienības darbību, minētās dalībvalstis ir paziņojušas, ka tās vēlas piedalīties šā lēmuma pieņemšanā un piemērošanā,]
            
            
               (10)[Saskaņā ar 1. un 2. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kurš pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, minētās dalībvalstis nepiedalās šā lēmuma pieņemšanā un piemērošanā, un tām šis lēmums nav saistošs un nav jāpiemēro,]
            
            
               (11)[Saskaņā ar 1. un 2. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,]
            
            
            
               IR PIEŅĒMUSI ŠO LĒMUMU. 
            
         
         
            
               1. pants
            
            
               Pretkorupcijas starpvalstu grupas (GRECO) 83. plenārsēdē, kas notiks no 2019. gada 17. jūnija līdz 2019. gada 21. jūnijam, un vajadzības gadījumā turpmākā plenārsēdē Eiropas Savienības vārdā ieņemamā nostāja ir šāda:
            
            
               Eiropas Savienības dalībvalstis atbalsta lēmuma, ar kuru Eiropas Savienībai piešķir novērotājas statusu GRECO, pieņemšanu. 
            
            
               Ja minētais lēmums netiek pieņemts GRECO 83. plenārsēdē, kas notiks no 2019. gada 17. jūnija līdz 2019. gada 21. jūnijam, vai turpmākā GRECO plenārsēdē, Eiropas Savienības dalībvalstis atbalsta šā jautājuma nodošanu izskatīšanai Ministru komitejā, kurā tās atbalsta, ka Eiropas Savienību uzņem GRECO kā novērotāju.
            
            
               2. pants
            
            
               Šis lēmums ir adresēts dalībvalstīm.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        Albānija, Amerikas Savienotās Valstis, Andora, Apvienotā Karaliste, Armēnija, Austrija, Azerbaidžāna, Baltkrievija, Beļģija, Bosnija un Hercegovina, Bulgārija, Čehija, Dānija, Francija, Grieķija, Gruzija, Horvātija, Igaunija, Islande, Itālija, Īrija, Kipra, Krievija, Latvija, Lietuva, Lihtenšteina, Luksemburga, Malta, Melnkalne, Moldova, Monako, Nīderlande, Norvēģija, Polija, Portugāle, Rumānija, Sanmarīno, Serbija, Slovākija, Slovēnija, Somija, Spānija, Šveice, Turcija, Ukraina, Ungārija, Vācija, Ziemeļmaķedonija un Zviedrija.
               
               
                  
                     (2)
                  
                  
                        Četras Eiropas Padomes struktūras, proti, Parlamentārā asambleja, Eiropas Tiesiskās sadarbības komiteja (CDCJ), Eiropas Krimināltiesisko problēmu komiteja (CDPC) un Eiropas Padomes Attīstības banka (EPAB); Ekonomiskās sadarbības un attīstības organizācija (ESAO); Apvienoto Nāciju Organizācija, ko pārstāv Apvienoto Nāciju Organizācijas Narkotiku un noziedzības novēršanas birojs (UNODC), Eiropas Drošības un sadarbības organizācijas (EDSO) Demokrātisku iestāžu un cilvēktiesību birojs (ODIHR), Starptautiskā Pretkorupcijas akadēmija (IACA); starptautiskais Demokrātijas un vēlēšanu palīdzības institūts (IDEA) un Amerikas valstu organizācija (OAS).
                  
               
               
                  
                     (3)
                  
                        CM(2007)74, ko 2007. gada 10. maijā pieņēmusi Eiropas Padomes Ministru komiteja.
               
               
                  
                     (4)
                  
                        COM(2011)307 final.
               
               
                  
                     (5)
                  
                        COM(2012)604 final.
               
               
                  
                     (6)
                  
                        Pilnas līdzdalības statuss nozīmētu, ka uz Eiropas Savienību neattiektos savstarpējās novērtēšanas sistēma, tai nebūtu balsstiesību un tā nevarētu iecelt savu pārstāvi GRECO birojā; turklāt tika paredzēta Eiropas Savienības iesaistīšanās novērtēšanas sistēmā zināmā līmenī.
               
               
                  
                     (7)
                  
                        Saskaņā ar Eiropas Padomes procedūru organizācijai novērotājas statusu GRECO var piešķirt, Eiropas Padomes ģenerālsekretāram nosūtot vēstuli, kurā tiek lūgta šāda statusa piešķiršana. Sk. jo īpaši Eiropas Padomes Normatīvo rezolūciju Nr. (93) 28.